(…) 2. Statele membre promovează dezvoltarea de abordări locale și subregionale, în special prin dezvoltarea locală plasată sub responsabilitatea comunității, prin delegarea adoptării deciziilor și punerea în aplicare a unui parteneriat local între actori publici, privați și ai societății civile. Dezvoltarea locală plasată sub responsabilitatea comunității este pusă în aplicare în contextul unei abordări strategice pentru a se asigura că definirea necesităților locale „de la bază spre vârf” ține cont de prioritățile stabilite la un nivel mai ridicat. Prin urmare, statele membre definesc abordarea dezvoltării locale plasate sub responsabilitatea comunității pentru ansamblul fondurilor CSC și indică în cadrul contractelor de parteneriat principalele provocări care urmează a fi abordate în acest mod, principalele obiective și priorități pentru dezvoltarea locală plasată sub responsabilitatea comunității, tipurile de teritorii care urmează să fie acoperite, rolul specific care va fi atribuit grupurilor de acțiune locală în ceea ce privește punerea în practică a unor strategii și rolul prevăzut pentru diferitele fonduri CSC în punerea în aplicare a strategiilor de dezvoltare locală în diferite tipuri de teritorii precum zone rurale, urbane și zone de coastă precum și mecanismele de coordonare corespunzătoare.

(…) 2. Dezvoltarea locală plasată sub responsabilitatea comunității este pusă în aplicare în contextul unei abordări strategice pentru a se asigura că definirea necesităților locale „de la bază spre vârf” ține cont de prioritățile stabilite la un nivel mai ridicat. Statele membre promovează dezvoltarea de abordări locale și subregionale, în special prin dezvoltarea locală plasată sub responsabilitatea comunității, prin delegarea adoptării deciziilor și punerea în aplicare a unui parteneriat local între actori publici, privați și ai societății civile. Dezvoltarea locală plasată sub responsabilitatea comunității este pusă în aplicare în contextul unei abordări strategice pentru a se asigura că definirea necesităților locale „de la bază spre vârf” ține cont de prioritățile stabilite la un nivel mai ridicat. Prin urmare, statele membre definesc abordarea dezvoltării locale plasate sub responsabilitatea comunității pentru ansamblul fondurilor CSC și indică în cadrul contractelor de parteneriat principalele provocări care urmează a fi abordate în acest mod, principalele obiective și priorități pentru dezvoltarea locală plasată sub responsabilitatea comunității, tipurile de teritorii care urmează să fie acoperite, rolul specific care va fi atribuit grupurilor de acțiune locală în ceea ce privește punerea în practică a unor strategii și rolul prevăzut pentru diferitele fonduri CSC în punerea în aplicare a strategiilor de dezvoltare locală în diferite tipuri de teritorii precum zone rurale, urbane și zone de coastă precum și mecanismele de coordonare corespunzătoare. 3. O investiție teritorială integrată (ITI) este un instrument care prevede acorduri de realizare integrată pentru investițiile care aparțin mai multor axe prioritare ale unuia sau mai multor programe operaționale. Finanțările provenind din mai multe axe și programe prioritare pot fi grupate într-o strategie de investiții integrată pentru un anumit teritoriu sau domeniu funcțional. Aceasta poate lua forma unei strategii integrate pentru dezvoltarea urbană, dar și pentru cooperarea intermunicipală în teritoriile rurale. Ea le permite autorităților de management să delege punerea în aplicare a unor părți ale mai multor axe prioritare către o autoritate locală, pentru a se asigura că investițiile sunt efectuate în mod complementar. În cadrul unei ITI, anumite componente pot fi puse în aplicare prin dezvoltarea locală plasată sub responsabilitatea comunității, combinând cele două abordări. 4. O operațiune integrată este un proiect, contract, o acțiune sau un grup de proiecte care beneficiază de sprijin din partea unuia sau a mai multor fonduri CSC și din partea altor instrumente ale Uniunii. Această posibilitate este supusă condiției ca o cheltuială să nu fie finanțată de două ori în cadrul fondurilor CSC sau al unui alt instrument al Uniunii. 5. Un plan de acțiune comun este o operațiune pusă în aplicare prin intermediul unei abordări bazate pe rezultate, pentru a atinge obiective specifice convenite de comun acord între statul membru și Comisie. El poate face parte dintr-unul sau din mai multe programe operaționale și, astfel, poate constitui un instrument util pentru a promova o mai bună integrare a diferitelor fonduri CSC în vederea realizării unui obiectiv comun. 6. Un program operațional comun este un program operațional care combină sprijin din mai multe fonduri CSC. 7. Statele membre promovează dezvoltarea locală plasată sub responsabilitatea comunității, investițiile teritoriale integrate, operațiunile integrate, planurile de acțiune comune și programele operaționale comune, indicând în cadrul contractelor de parteneriat principalele provocări care urmează a fi abordate în acest mod, principalele obiective și priorități pentru aceste instrumente, tipurile de teritorii care urmează să fie acoperite, rolul specific care va fi atribuit grupurilor de acțiune locală în ceea ce privește punerea în practică a strategiilor de dezvoltare locală și rolul prevăzut pentru diferitele fonduri CSC în punerea în aplicare a strategiilor integrate în diferite tipuri de teritorii, precum zone rurale, urbane și zone de coastă, precum și mecanismele de coordonare corespunzătoare.